als_Latn dik_Latn tur_Latn
Gjigandi bankar britanik HSBC është përfshirë ne një skandal, pasi ka përdorur degën e saj ne Zvicër per te ndihmuar klientët e pasur, për t’iu shmangur pagesës se taksave. Behet fjale per llogarite e me shume se 100 mije klientëve nga mbi 200 vende te botes me vlerën e 180,6 miliardë eurove. Identitetet e tyre janë fshehur prej bankës. Ne liste përfshihen nga trafikantet e armeve dhe drogës, tek financuesit e organizatave terroriste, politikane, biznesmenë, yje te show bizz dhe emra te njohur te sportit. Skandali qe u publikua nga Konsorciumi ndërkombëtar i Gazetareve Investigative, ishte zbuluar pas rrjedhjes se informacionit nga nje ish-punonjës i bankës ne vitin 2007. Sipas mediave, me shume se 5,7 miliard euro jane zhvendosur vetem per llogari te klientëve franceze, ndërsa ne liste figurojnë edhe shtetas nga Ballkani. Banka e dytë më e madhe tregtare në botë, HSBC, po përballet tashme me akuza të rënda per ndihmën e klientëve qe kane kryer evazion fiskal. Ne 60 mije dosje dokumentet tregojnë se HSBC ka ndihmuar ne hapjen e llogarive sekrete në Zvicër dhë shmangien e tatimeve ne menyre te paligjshme. Nder emrat e njohur qe nuk kane paguar taksat jane edhe aktori John Malkobich, pilotet Michael Shumacher dhe Fernando Alonso, si dhe futbollisti Diego Forlan.
als_Latn